text: Протестиращи са блокирали всички входове на парламента...
  Днес 129 Вчера 194 COVID-19 22
  17.11.2019 21:10 1734
  Представители на грузинската опозиция, които протестират в центъра на Тбилиси с искане за оставката на правителството, са блокирали всички входове на парламента, заяви един от лидерите на опозицията Георги Вашадзе, цитиран от РИА Новости и Фокус.
  Protests resume in #Tbilisi over parliament's rejection of electoral reform
  WATCH LIVE: https://t.co/IzwTZEGaTd pic.twitter.com/L2ffw1kqqL
  Парламентът на Грузия не успя да приеме изменение в конституцията, което предполагаше преминаване от смесена към пропорционална избирателна система. В Тбилиси пред парламента започнаха протести на опозиционери, различни неправителствени организации и техните поддръжници.
  Всички опозиционни сили се обединиха срещу правителството. Те изискват провеждането на предсрочни парламентарни избори и назначаването на преходно правителство. В момента пред парламента се провежда митинг с участието на около 20 опозиционни сили, неправителствени и обществени организации и техните привърженици.
  There is 24 hour shift of protesters at the entrances of the parliament. Dozens are still there. Probably there will be tension in the morning when MPs will show up. Police remains inside the yard of the building. #Tbilisi #TbilisiProtest pic.twitter.com/pE5FNomPD6
  "Блокирахме всички входове на сградата, нека депутатите не идват утре. Ключовете са у нас, което означава, че не е възможно влизането в сградата. Призоваваме полицията да не нарушава закона и да не предприема никакви действия", каза Вашадзе пред репортери.
  Той призова протестиращите да не се разпръскват, да се запасяват с топли дрехи и да "стоят до края". "Народът трябва да спечели!" заяви той.
  В района на сградата на парламента са поставени палатки, в които опозицията и техните привърженици планират да спят.
  По-рано грузинското вътрешно министерство призова всички участници в протестите в Тбилиси да спазват обществения ред и предупреди, че опитите за щурм или блокиране на държавните органи ще бъдат пресечени от органите на реда.